Ńdɔ ǹkúkúmá á ngādúgan, a sɔ́ suan á Yórdan; Yúda bə́sə̄ bə́ ngásɔ́ á Gilgal nâ bázu tóban ai ǹkúkúmá, bə́ dāā fə̄ nyé Yórdan. 17Shiméi, mɔ́n Géra, ndómán Bényamín yǎ Bahurim ǎ wulu fɔ́ɔ́ ávōl a susu ai bǒd yā Yúda á kə̄ tóban ai ǹkúkúmá Dávid. 18A ngábə́ ai bod akúdǎ yā mvóg Bényamín. Siva, ǹtɔbɔ yǎ ndá Sául ai bɔ́n bóé awômo ai bə́tán ai bəbɔ bísíé bóé mə̄wóm mə́bɛ̄ bə́ kə ńkūkúma ósū á Yórdan. 19bə́ bɔ̄ɔ̄ fɔ̄ɔ̄ é dzóm ésə̄ bə́ ngábə́ dzǎm bɔ̌ nə́ bə́ dâ ǹkúkúmá á tɔ̄bɔ miǹtag. Shiméi, ndómán Géra, á daŋ a ngádaŋ Yórdan, a búdúbú fɔ̄ɔ̄ á sí, ósū ńkúkúmá. 20Nyé ai nyé nâ: “Tə tə́ ńkūkúmá wama a və́ ma bidzo, tɔ á tsog ébyāndi étúgā dzóē yǎ ámōs ó ngākódō á Yērúzalɛm, ǎ ńtī ǹkúkúmá wama tə tə́ wafudi dzǎm tē á ńnə̄m ǎ ńkūkúmá. 21Ma etúgā dzóe, maməm ǹsə́m wáma, ású tə́ mə̄ nə́ ényɔ̄ ósú yǎ mə̄ sɔ́ á ndá Yósəb aná naa mazu tóban ai ǹtí ǹkúkúmá wama.” 22Avishái, ndómán Seruya, nyé nâ: “Shiméi a yəan ai awú amú énye á ḿbə́ kaa ényɔ̄ Ńtondôbə a ngáwɔ́bɔ m̀fúfúb m̀bɔ́n.”